Във връзка с постъпили допълнителна информация с вх. № ОВОС-3301-2/28.12.2023г. и уведомление с вх. № ОВОС-3301/05.12.2023г. за инвестиционно предложение **„ЖИЛИЩНО СТРОИТЕЛСТВО – 3 броя жилищни сгради и сондажен кладенец“** в поземлен имот с идентификатори 47295.37.35 по кадастралната карта и кадастралните регистри на с. Марково, местност „Комсала“, Община „Родопи“, Област Пловдив и писмо изх. № ПУ-01-14(1)/02.02.2024г. на Басейнова Дирекция Източнобеломорски район Пловдив, с възложител **М. пирев, зл. николова-ранчева**, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 2, буква „г“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001033 „Брестовица“.

Копие на писмото е изпратено до Община Родопи, Кметство с. Марково, БД ИБР-Пловдив

Отговорено от РИОСВ-Пловдив на 19.02.2024г.